| **Romas Pakalnis** |
| --- |
| Gimė | 1941 m. sausio 4 d.Kirkliai, Daugailių valsčius |
| Mirė | 2020 m. rugsėjo 20 d. (79 metai)Vilnius |
| Palaidotas (-a) | Sudervės kapinėse |
| Vaikai | Mindaugas, Vytautas, Gediminas |
|  |
| Veikla | miškininkas ekologas, pedagogas, visuomenės veikėjas |
| Partija | 1984 m. SSKP |
|  |
| Alma mater | 1963 m. Lietuvos žemės ūkio akademija |
|  |
| Žymūs apdovanojimai |
| 2002 m. LDK Gedimino ordino Karininko kryžius |

**Romas Pakalnis** (1941 m. sausio 4 d. Kirkliuose, Daugailių valsčiuje – 2020 m. rugsėjo 20 d. Vilniuje) 
– Lietuvos miškininkas ekologas, aplinkosaugininkas, pedagogas, visuomenės veikėjas.

Biografija
----------

1958 m. baigė Vilniaus miškų technikumą, 1963 m. Lietuvos žemės ūkio akademijos Miškų ūkio fakultetą. 1963 m. Radviliškio miškų ūkio Šeduvos girininkijos miško technikas, 1964 m. Radvilonių girininkas. Jam vadovaujant pastatyta Radvilonių girininkija, prie Radvilonių pasodinta 12 ha eglių kultūrų. 1965 m. atliko privalomąją karo tarnybą SSRS kariuomenėje. 1966 m. Jonavos miškų ūkio miško ruošos punkto viršininkas. 1966–1969 m. studijavo LSSR MA Botanikos instituto aspirantūroje, 1971 m. biologijos mokslų kandidatas. 1970–1974 m. Botanikos instituto jaunesnysis mokslinis bendradarbis. 1974–1981 m. Botanikos instituto Kraštovaizdžio ekologijos laboratorijos vyresn. mokslinis bendradarbis, nuo 1981 m. laboratorijos vadovas. 1984–1989 m. dar ir Botanikos instituto direktoriaus pavaduotojas mokslo reikalams, 1989–2002 m. direktorius. Nuo 2001 m. VPU profesorius.

Nuo 1989 m. Vilniaus gamtos apsaugos draugijos pirmininkas, Lietuvos Sąjūdžio iniciatyvinės grupės ir I Sąjūdžio seimo narys. 1992–1997 m. Lietuvos švietimo tarybos pirmininkas. Nuo 1993 m. Lietuvos botanikų draugijos prezidentas. Nuo 1995 m. Valstybinių mokslo institutų direktorių konferencijos vicepirmininkas, 1997–1999 m. šios konferencijos pirmininkas. Nuo 1997 m. Eugenijos Šimkūnaitės labdaros ir paramos fondo prezidentas. 1998 m. vienas iš Gamtosaugos politikos klubo steigėjų ir jo pirmininkas. 2000–2008 m. Lietuvos radijo ir televizijos tarybos narys ir pirmininkas.

2012–2018 m. Lietuvos nacionalinės UNESCO komisijos pirmininkas.

Mokslinė veikla
---------------

1981–1985 m. tarptautinės programos „Žmogus ir biosfera" Lietuvos nacionalinio komiteto sekretorius. Nuo 1985 m. to komiteto pirmininko pavaduotojas. 1984 m. su bendradarbiais parengė Lietuvos kompleksinę gamtos apsaugos schemą. 1992 m. parengtos gamtosaugos koncepcijos, 1993 m. parengtos Lietuvos švietimo koncepcijos bendraautoris. 1998 m. kartu su bendraautoriais parengė LR Biologinės įvairovės išnaudojimo strategiją ir veiksmų planą, Lietuvos ekologinio švietimo koncepciją, Valstybinę aplinkos monitoringo programą, suredagavo Lietuvos profesinio rengimo Baltąją knygą, 1999 m. Ignalinos AE regiono specializuoto monitoringo programą, Lietuvos biologinės įvairovės šalies studijos programą, 2000 m. Lietuvos valstybinių parkų išvystymo projektą. 1996 m. Botanikos institutas pradėjo leisti mokslinį periodinį žurnalą „Botanica Lithuanica", kurio kasmet išleidžiama 4 numeriai, jo vyr. redaktorius. Paskelbė per 170 straipsnių. Parašė ir išleido keletą knygų iš ekologijos, gamtos apsaugos, kraštotyros.

Dalyvavo pasitarimuose, simpoziumuose Vokietijoje, JAV, Čekijoje, Prancūzijoje, Suomijoje, Švedijoje, Estijoje augalijos ir aplinkos apsaugos, biologijos įvairovės, kraštovaizdžio ir kt. klausimais, skaitė pranešimus. Atstovavo Lietuvai 1995 m. Europos gamtos apsaugos metų orgkomitete ir 1996 m. Tarpvyriausybiniame komitete JTO konferencijoje biologinės įvairovės klausimais. Dalyvavo atliekant svarbiausiųjų Lietuvos techninių projektų ekologines ekspertizes, vienas Pilaitės šiaurinės dalies detaliojo plano projekto autorių.

Bibliografija
-------------

* Augalų dangos formavimas optimizuojant kraštovaizdį (bendraautoris), 1979.
* Lietuvos augalijos apsaugos pagrindai (bendraautoris), 1986.
* Kraštovaizdžio ekologija ir estetika (bendraautoris, išleista rusų k.), 1987.
* Landšaftų apsauga: metodiniai nurodymai / R. Gajauskaitė, Romas Pakalnis. – Vilnius, 1987. – 47 p.
* Gamtos apsauga (bendraautoris), 1988.
* Kalvotų žemių melioravimo metodika. – Vilnius, 1988. – 32 p.
* Verkiai: praeitis, dabartis, svajonės. – Vilnius: Logotipas, 2003. – 56 p.: iliustr. – ISBN 9955-422-32-7
* Medžiai senoliai Lietuvoje (sud. Romas Pakalnis, Daiva Letukaitė). – Kaunas: Lututė, 2005. – 129 p.: iliustr. – ISBN 9955-692-01-4
* Kraštovaizdžio politikos ištakos (sud. Kazys Ėringis, Romas Pakalnis). – Vilnius: Botanikos instituto leidykla, 2005. – 192 p.: iliustr. – ISBN 9986-662-27-3
* Kraštovaizdžio ekologija: mokomoji knyga (sud. Romas Pakalnis, Zenonas Venckus). – Šiauliai: Šiaulių universiteto leidykla, 2012. – 212 p.: iliustr. – ISBN 978-609-430-144-5

Įvertinimas
-----------

* 1996 m. Valdo Adamkaus premija
* 2000 m. Lietuvos nepriklausomybės medalis
* 2000 m. Kristoforo statulėlė
* 2002 m. LDK Gedimino ordino Karininko kryžius

Šaltiniai
---------

1. ↑   Archyvuota kopija 2014-03-11 iš Wayback Machine projekto.
2. ↑
3. ↑   Archyvuota kopija 2008-09-17 iš Wayback Machine projekto.
4. ↑  *Romas Pakalnis*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 269
5. ↑
6. ↑   Archyvuota kopija 2016-01-21 iš Wayback Machine projekto.
7. ↑

  


|  |  |  |  |
| --- | --- | --- | --- |
| 

| Ž • A • R**Lietuvos Persitvarkymo Sąjūdžio Iniciatyvinės grupės nariai** |
| --- |
|  |
| 
Regimantas Adomaitis • Vytautas Jurgis Bubnys • Juozas Bulavas • Antanas Buračas • Algimantas Čekuolis • Virgilijus Juozas Čepaitis • Vaclovas Daunoras • Sigitas Geda • Bronislovas Genzelis • Arvydas Juozaitis • Julius Juzeliūnas • Algirdas Kaušpėdas • Česlovas Kudaba • Bronislavas Juozas Kuzmickas • Vytautas Landsbergis • Bronius Leonavičius • Meilė Lukšienė • Alfonsas Maldonis • Justinas Marcinkevičius • Alvydas Medalinskas • Jokūbas Minkevičius • Algimantas Nasvytis • Romualdas Ozolas • Romas Pakalnis • Saulius Pečiulis • Vytautas Petkevičius • Kazimira Prunskienė • Vytautas Radžvilas • Raimundas Leonas Rajeckas • Artūras Skučas • Gintaras Songaila • Arvydas Šaltenis • Vitas Tomkus • Zigmas Vaišvila • Arūnas Žebriūnas  |

 |